Public procurement notice: Contract Notice
Published: 2023-08-07
Buyer: Nemzeti Média- és Hírközlési Hatóság
Country: HU
Contract type: Supplies
Procedure: Open procedure
CPV classification: 34100000 | 34110000: Passenger cars | 34113300
Submission deadline: 2023-09-05
Award criteria: The most economic tender

Technical requirements: Új, mérésügyi felhasználásra szánt terepjáró gépjárművek beszerzése adásvételi szerződés keretében a II.2.4) pontban, valamint a műszaki leírásban és a szerződéstervezetben meghatározottak szerint.
Jelen beszerzés tárgyát 11 darab új, az országosan kiemelt termékekre vonatkozó állami normatívákról szóló 6/2022. (VIII. 31.) PM utasítás 4. melléklete szerinti előírások: Személyszállító gépjárműveken belül a Könnyű terepjáró gépjárművek 2. kategóriájába sorolható gépjármű beszerzése képezi.
- kizárólag új lehet [az a gépjármű, amely forgalomba helyezve sem Magyarországon, sem pedig külföldön nem volt, bemutató, illetve próbajárműként nem használták. Ajánlatkérő részére történő átadáskor összesen 100 km-nél nem több a futásteljesítménye, továbbá a gyártás és a forgalomba helyezés időpontja között eltelt idő nem több 360 naptári napnál.]
- A gépjárművekbe beépített valamennyi felszereltségi elem csak gyári beépítésű lehet. Gyári beépítésű az a felszereltségi elem, amelyet a gyártási folyamat során a gyártósoron vagy a gyártó telephelyén belül építettek be, illetve amit a forgalmazó (márkaszervíz) utólagosan épített, vagy építtetett be és a jármű tulajdonságait és a jótállási feltételeket felhasználó szempontjából hátrányosan nem befolyásolja.
- A gépjárművek kenőanyagokkal, hűtőfolyadékkal, ablakmosóval, valamint a szállítás időpontjában az évszaknak megfelelő (november 1. - március 31. között téli, egyéb időpontban nyári) gumiabronccsal, továbbá minden olyan anyaggal feltöltve kerüljenek átadásra, amelyek a napi üzemszerű működéshez szükségesek, ide nem értve a gépjárművek tüzelőanyaggal való feltöltését. A járművekhez biztosítani kell téli abronccsal történő szállítás esetén a nyári, nyári abronccsal történő szállítás esetén 4 db téli gumiabroncsot is, gyári könnyűfém keréktárcsára szerelt módon.
- A gépjárműveknek meg kell felelniük a közúti járművek forgalomba helyezésének és forgalomban tartásának műszaki feltételeiről szóló, többször módosított 6/1990. (IV. 12.) KÖHÉM rendeletben meghatározott - a szállítás tervezett időpontjában hatályos - követelményeknek is.
- A gépjárműveket forgalomba helyezve, hatósági jelzésekkel ellátva, teher- és igénymentesen kell az Ajánlatkérő rendelkezésére bocsátani.
- A forgalomba helyezéssel kapcsolatos valamennyi költség az Ajánlattevőt terheli, beleértve a forgalomba helyezés és a hatósági jelzésekkel történő ellátás költségeit, a regisztrációs adót, a kötelező felszerelések és az induló készletek árát, valamint a beszerzéssel és beépítéssel kapcsolatos valamennyi árfolyamkockázatot is.
- Biztosítani kell a gépjárművek forgalomba hozatal időpontjától számított 5 évig (60 hónapig) vagy 200 000 km eléréséig a teljeskörű jótállást, a járművek teljeskörű garanciális javítását.
- a CO2 kibocsátás, NOx kibocsátás, NMCH és PM kibocsátás tekintetében legalább Euro 6 (Euro VI) norma szerinti minősítés.
Ajánlatkérő felhívja a T. Ajánlattevők figyelmét, hogy Ajánlatkérő költségvetési szerv és az illetékekről szóló 1990. évi XCIII. törvény 5. § (1) bekezdés c) pontja, valamint (2) bekezdésében foglaltak alapján teljes személyes illetékmentességben részesül.
Ajánlatkérő felhívja a figyelmet a 321/2015. (X. 30.) Kr. 46. § (3) bekezdésében foglaltakra. Bármely gyártmányra vagy típusra történő utalás esetén arra a 321/2015. (X.30) Kormány rendelet 46. § (3) bekezdése alapján az azzal egyenértékű kifejezés is értendő.
További információk, illetve részletes leírás a közbeszerzési dokumentumokban, illetve az annak részeként kiadott műszaki leírásban.
További részletes elvárások és információk a közbeszerzési dokumentumokban (Műszaki leírás) találhatók.
Kiegészítés a II.2.3) ponthoz: A teljesítési helyszínként „Magyarország területe” került feltüntetésre azzal, hogy a teljesítés helye (gépkocsik átadásának helye) a szerződéstervezetben foglaltakkal összhangban a nyertes Ajánlattevő ajánlatában megjelölt magyarországi telephelye.

Eligibility requirements: Valamennyi rész tekintetében: Az eljárásban nem lehet ajánlattevő, alvállalkozó, és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok bármelyike fennáll. Az eljárásból kizárásra kerül az az ajánlattevő, aki a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban szereplő kizáró okok valamelyike hatálya alá tartozik vagy a részéről a kizáró ok az eljárás során következett be [Kbt. 74. § (1)]. A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére - beleértve azon eseteket, amikor a törvényben meghatározott kötelességszegés vagy jogsértés az ajánlatkérő mérlegelése alapján vezet kizáráshoz - az ajánlattevő, alvállalkozó vagy alkalmasság igazolásában részt vevő gazdasági szereplő nem kerül kizárásra a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát [Kbt. 64. §]. Igazolási mód: Ajánlattevőnek a 321/2015. (X. 30.) Korm. rendelet 1. § (1) szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok hatálya alá. A 424/2017. (XII. 19.) Korm. rendelet szerint az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Az alkalmasság igazolásában részt vevő szervezet a 321/2015. (X. 30.) Korm. rendelet 3. § (3) szerint, a közös ajánlattevők a Korm. rendelet 3. § (5) szerint kötelesek az EEKD-t benyújtani. Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az eljárás eredményéről szóló döntés meghozatalát megelőzően, az ajánlatkérő felhívása alapján a 321/2015. (X. 30.) Korm. rendelet 1. § (2) bekezdésének megfelelően, a Korm. rendelet III. Fejezetében (8., 10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. Ajánlatkérő alkalmazza a Kbt. 69. § (4) bekezdésében foglaltakat. A 321/2015. (X. 30.) Korm. rendelet III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Az ajánlatban az EKR-ben elérhető elektronikus űrlap igénybevételével be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bekezdései szerinti kizáró okok hatálya alá eső alvállalkozót [Kbt. 67. § (4)]. Ajánlatkérő előírja a 321/2015. (X.30.) Korm. rendelet 1-7. § alkalmazását. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós [321/2015. (X. 30.) Korm. rendelet 1. § (7)]. UKRAJNAI HELYZETET DESTABILIZÁLÓ OROSZ INTÉZKEDÉSEK MIATT HOZOTT KORLÁTOZÓ INTÉZKEDÉSEKRŐL SZÓLÓ 833/2014/EU TANÁCSI RENDELET 5K. CIKK (1) BEKEZDÉSE SZERINTI TILALOM: Ajánlatkérő felhívja a figyelmet arra, hogy a bírálati szakasz során, ha ajánlatkérő megállapítja az ajánlatban benyújtott nyilatkozat alapján, hogy részvételre jelentkező vagy ajánlattevő a tilalom hatálya alá tartozik, ajánlatkérő köteles a részvételi jelentkezést, ajánlatot a Kbt. 73. § (1) bekezdés e) pontja alapján érvénytelenné nyilvánítani. Amennyiben az ajánlattevő a nyilatkozatot nem, vagy hiányos tartalommal nyújtja be, ajánlatkérő a Kbt. 71. §-a szerinti hiánypótlás keretében köteles felhívni az ajánlattevőt a hiányosságok orvoslására, amennyiben ez sikertelen, ajánlatkérő köteles az ajánlatot a Kbt. 73. § (1) bekezdés e) pontjára alapozva érvénytelenné nyilvánítani. Ha az ajánlattevő által az eljárásban már bejelentett, a szerződés értékének 10 %-át meghaladó alvállalkozó, szállító vagy kapacitást biztosító szervezettel összefüggésben kerül megállapításra a tilalom személyi hatálya alá tartozás, ajánlatkérő a Kbt. 71. §-a szerinti hiánypótlás keretében hívhatja fel az ajánlattevőt az érintett szervezet, személy cseréjére, a hiánypótlási felhívásban foglaltak nem teljesítése pedig az ajánlat Kbt. 73. § (1) bekezdés e) pont szerinti érvénytelenségét vonja maga után. Az ajánlattevőnek ajánlatában, annak benyújtásakor nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom. Az ajánlatkérő köteles a közbeszerzési dokumentumokban erre a kötelezettségre utalni. [321/2015. (X. 30.) Korm. rendelet 1. § (9) bek.]